12. helmikuuta 1988 (ikä 29)
→ Atlético Mineiro (laina)
Seurajoukkueuran tilastot kattavat vain kansalliset sarjat, päivitetty 7. syyskuuta 2016.
Maajoukkueuran tilastot päivitetty 7. syyskuuta 2016.Virheellinen NIMI-arvo
Nicolás Hernán Otamendi (s. 12. helmikuuta 1988 Buenos Aires, Argentiina) on argentiinalainen jalkapalloilija. Hän edustaa Englannin Valioliigassa pelaavaa Manchester Cityä.
Aiemmin Otamendi edusti Espanjan Primera Divisiónissa pelaavaa Valenciaa. Hän on pelipaikaltaan keskuspuolustaja.
Otamendi teki ensiesiintymisensä Vélez Sarsfieldin edustusjoukkueessa 10. toukokuuta 2008 kotiottelussa Rosario Centralia vastaan. Hän oli ennen valmentajanvaihdosta joukkueen viitostoppari, kunnes vaihdoksen myötä hänen vastuunsa alkoi kasvaa. Vuoden 2009 kevätkaudella (Clausura) hän korvasi keskuspuolustuksessa maaottelussa loukkaantuneen chileläisen Waldo Poncen. Hyvien peliesitystensä jälkeen hän vakiinnutti paikkansa avauskokoonpanossa. Hän oli kevätkauden aikana joukkueensa parhaimmistoa, joka päättyi lopulta Vélez Sarsfieldin mestaruusjuhliin.
23. elokuuta 2010 Otamendi siirtyi Portoon 4 miljoonan euron siirtokorvauksella. Hän teki joukkueen kanssa viisivuotisen sopimuksen. Puolet pelaajanoikeusista jäivät Vélez Sársfieldille, jolle portugalilaisseuran on tarkoitus maksaa toiset 4 miljoonaa euroa syyskuuhuun 2011 mennessä.[5]
Hän pelasi ensimmäisen ottelunsa Portugalissa Olhanensea vastaan, jossa hän onnistui myös maalinteossa.
5. helmikuuta 2014 espanjalaisseura Valencia ilmoitti tehneensä viisivuotisen sopimuksen Otamendin kanssa, joka kuitenkin astuu voimaan vasta heinäkuussa 2014. Hänestä maksettiin 12 miljoonan euron siirtokorvaus.[6] Otamendi pelasi heinäkuuhun saakka lainasopimuksella brasilialaisseura Atlético Mineirossa.[7]
Elokuussa 2015 Otamendi siirtyi viiden vuoden sopimuksella Manchester Cityyn.[8]
Vuonna 2009 Argentiinan maajoukkueenpäävalmentaja Diego Maradona valitsi Otamendin kokoonpanoon 20. toukokuuta 2009 pelattavaan ystävyysotteluun Panamaa vastaan.[9] Tullessaan kutsutuksi ensimmäistä kertaa maajoukkueeseen hän oli 21-vuotias ja pelannut ainoastaan 11 ottelua ammattilaisurallaan. Hän aloitti ottelun kentältä Panamaa vastaan, jonka Argentiina voitti lopulta 3–1. Hän sai myöhemmin kutsun vuoden 2010 MM-karsintaotteluihin Kolumbiaa ja Ecuadoria vastaan. Hän pelasi jälkimmäisessä ottelussa yhdessä Martín Demichelisin kanssa puolustuksen keskustassa. Hän pelasi avauskokoonpanossa myös Brasiliaa vastaan.
Kolmannen maaottelunsa hän pelasi MM-karsintojen viimeisellä ottelukierroksella Uruguayta vastaan, tällä kertaa oikeana laitapuolustajana.
19. toukokuuta 2010 Otamendi kuului Diego Maradonan valitsemaan lopulliseen 23-pelaajan ryhmään vuoden 2010 MM-kilpailuihin.[10]
Noudettu kohteesta https://fi.wikipedia.org/w/index.php?title=Nicolás_Otamendi&oldid=15936600	Luokat: Argentiinalaiset jalkapalloilijatVuonna 1988 syntyneetPiilotetut luokat: Syntymäaika on Wikidatassa samaTietolaatikon nimi-parametri ei vastaa Wikidatassa olevaa nimeäJalkapalloon liittyvät artikkelitUrheiluun liittyvät artikkelitElävät henkilöt	Navigointivalikko
العربيةBahasa IndonesiaBahasa MelayuБългарскиCatalàČeštinaDanskDeutschEnglishEspañolEuskaraفارسیFrançais한국어ՀայերենHrvatskiItalianoעבריתLietuviųMagyarMalagasyमराठीМонголNederlandsनेपाली日本語Norsk bokmålNorsk nynorskPolskiPortuguêsRomânăРусскийSvenskaไทยTiếng ViệtTürkçeУкраїнська中文	Muokkaa linkkejä	Sivua on viimeksi muutettu 7. syyskuuta 2016 kello 11.43.